ਨਮਰਤਾ ਬਰਾੜ

ਨਮਰਤਾ ਬਰਾੜ ਇੱਕ ਭਾਰਤੀ-ਅਮਰੀਕੀ ਪੱਤਰਕਾਰ, ਖੋਜੀ ਪੱਤਰਕਾਰ ਅਤੇ ਨਿਊਜ਼ ਐਂਕਰ ਹੈ। ਇਸ ਵੇਲੇ ਉਹ ਅਮਰੀਕਾ ਵਿੱਚ ਨਿਊਜ਼ ਚੈਨਲ ਐਨ ਡੀ ਟੀ ਵੀ ਦੀ ਬਿਊਰੋ ਚੀਫ ਹੈ।

ਉਸ ਨੇ 2016 ਅਮਰੀਕੀ ਰਾਸ਼ਟਰਪਤੀ ਚੋਣ ਨੂੰ ਕਵਰ ਕੀਤਾ, ਅਤੇ ਪਾਕਿਸਤਾਨ ਦੇ ਵਿਦੇਸ਼ ਸਕੱਤਰ ਦੁਆਰਾ ਸੰਯੁਕਤ ਰਾਜ ਅਮਰੀਕਾ ਵਿੱਚ ਆਯੋਜਿਤ ਇੱਕ ਪ੍ਰੈਸ ਕਾਨਫਰੰਸ ਦੇ ਦੌਰਾਨ ਭਾਰਤ ਅਤੇ ਪਾਕਿਸਤਾਨ ਦੇ ਵਿਚਕਾਰ ਇੱਕ ਕੂਟਨੀਤਕ ਘਟਨਾ ਵਿੱਚ ਸ਼ਾਮਲ ਸੀ।

 ਮੁਢਲਾ ਜੀਵਨ ਅਤੇ ਸਿੱਖਿਆ 
ਬਰਾੜ ਦਾ ਜਨਮ ਅਤੇ ਪਾਲਣ ਪੋਸ਼ਣ ਦਿੱਲੀ ਵਿੱਚ ਹੋਇਆ ਸੀ। ਉਸਨੇ ਲੇਡੀ ਸ਼੍ਰੀ ਰਾਮ ਕਾਲਜ
ਇੰਡੀਅਨ ਸਕੂਲ ਆਫ ਬਿਜ਼ਨਸ, ਦਿੱਲੀ ਯੂਨੀਵਰਸਿਟੀ ਗਰੈਜੂਏਸ਼ਨ ਕੀਤੀ। ਉਸ ਨੇ ਇੰਡੀਅਨ ਸਕੂਲ ਆਫ ਬਿਜ਼ਨਸ, ਹੈਦਰਾਬਾਦ ਤੋਂ ਐਮਬੀਏ ਵੀ ਕੀਤੀ। 2009 ਵਿੱਚ ਉਹ ਨਿਊਯਾਰਕ ਚਲੀ ਗਈ।

 ਕੈਰੀਅਰ 
ਨਮਰਤਾ ਨੇ 2005 ਵਿੱਚ ਐਨਡੀਟੀਵੀ ਪਰੌਫਿਟ ਨਾਲ ਸੀਨੀਅਰ ਨਿਊਜ਼ ਐਂਕਰ ਦੇ ਤੌਰ 'ਤੇ ਪੱਤਰਕਾਰਤਾ ਦਾ ਆਪਣਾ ਕੈਰੀਅਰ ਸ਼ੁਰੂ ਕੀਤਾ ਅਤੇ "ਕਾਊਂਟਡਾਊਨ" (ਉਲਟੀ ਗਿਣਤੀ) ਅਤੇ "ਓਪਨਿੰਗ ਬੈਲ" ਸਹਿਤ ਪ੍ਰੋਗਰਾਮਾਂ ਦੀ ਮੇਜਬਾਨੀ ਕੀਤੀ। ਬਾਅਦ ਵਿੱਚ ਉਹ ਬਿਊਰੋ ਚੀਫ, ਯੂਐਸਏ ਤੱਕ ਪੁੱਜੀ ਅਤੇ ਨਿਊਯਾਰਕ ਚਲੀ ਗਈ।

ਉਸ ਨੇ ਰਾਸ਼ਟਰਪਤੀ ਟਰੰਪ ਦੀ ਭਾਰਤ ਨੀਤੀ,  ਦੇਵਯਾਨੀ ਖੋਬਰਗੜੇ ਕੇਸ, ਸਿਗ ਸੌਏਰ $1 ਬਿਲੀਅਨ ਹਥਿਆਰ ਸੌਦਾ ਘੁਟਾਲੇ ਅਤੇ ਉੜੀ ਅੱਤਵਾਦੀ ਹਮਲੇ ਦੇ ਬਾਅਦ ਭਾਰਤ-ਪਾਕਿਸਤਾਨ ਕੂਟਨੀਤਕ ਮਤਭੇਦ ਤੇ ਪ੍ਰਭਾਵ ਵਿਸ਼ਿਆਂ ਸਹਿਤ ਬਹੁਤ ਸਾਰੀਆਂ ਕਹਾਣੀਆਂ ਕਵਰ ਕੀਤੀਆਂ ਹਨ।

2016 ਵਿੱਚ ਸੰਯੁਕਤ ਰਾਸ਼ਟਰ ਨੂੰ ਪਾਕਿਸਤਾਨੀ ਪ੍ਰਧਾਨ ਮੰਤਰੀ ਦੀ ਫੇਰੀ ਦੀ ਘਟਨਾ ਨੂੰ ਕਵਰ ਕਰਦੇ ਹੋਏ, ਉਹ ਇੱਕ ਅਹਿਮ ਹਸਤੀ ਵਜੋਂ  ਉਭਰੀ, ਜਦ ਇੱਕ ਭਾਰਤੀ ਪੱਤਰਕਾਰ ਹੋਣ ਨਾਤੇ ਉਸ ਨੂੰ ਪਾਕਿਸਤਾਨੀ ਵਿਦੇਸ਼ ਸਕੱਤਰ, ਐਜ਼ਾਜ਼ ਅਹਿਮਦ ਚੌਧਰੀ ਵਲੋਂ ਕੀਤੀ ਜਾ ਰਹੀ ਪ੍ਰੈਸ ਕਾਨਫਰੰਸ ਵਿੱਚ ਸ਼ਾਮਲ ਹੋਣ ਤੋਂ ਰੋਕ ਦਿੱਤਾ ਗਿਆ ਸੀ, ਜਿਸ ਕਰਕੇ ਪਾਕਿਸਤਾਨ ਅਤੇ ਭਾਰਤ ਦੇ ਵਿਚਕਾਰ ਇੱਕ ਕੂਟਨੀਤਕ ਘਟਨਾ ਬਣ ਨਿਬੜੀ ਸੀ।  ਇਸ ਘਟਨਾ ਨੂੰ ਟਵਿੱਟਰ ਉੱਤੇ ਟਰਾਲ ਕੀਤਾ ਗਿਆ ਅਤੇ ਇਸਨੂੰ ਯੂਨੇਸਕੋ ਦੁਆਰਾ ਸਾਲ ਦਾ ਵਿਅੰਗ ਐਲਾਨ ਕੀਤਾ ਗਿਆ ਸੀ।

 ਇਹ ਵੀ ਵੇਖੋ 
 ਪੱਤਰਕਾਰੀ
 ਭਾਰਤੀ ਪੱਤਰਕਾਰਾਂ ਦੀ ਸੂਚੀ 

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ